
住谞讛讚专讬谉 讻讟 注"讗 - 驻讬专讜砖 砖讟讬讬谞讝诇抓

拽专讜讘讬诐 讜谞转专讞拽讜 讛讜讜 [讛讬讜], 砖诪转讛 讗砖转 诪专 注讜拽讘讗 砖讛讬转讛 讗讞讜转诐. 讗转讜 诇拽诪讬讛 诇讚讬谞讗 [讘讗讜 诇驻谞讬讜 诇讚讬谉], 讗诪专 诇讛讜 [诇讛诐] 诪专 注讜拽讘讗: 驻住讬诇谞讗 诇讻讜 诇讚讬谞讗 [驻住讜诇 讗谞讬 诇讻诐 诇讚讬谉].


讗诪专讜 诇讬讛 [诇讜]: 诪讗讬 讚注转讬讱 [诪讛 讚注转讱] 砖讗转讛 驻讜住诇 注爪诪讱 鈥� 砖讗转讛 驻讜住拽 讻砖讬讟转 专' 讬讛讜讚讛, 砖讻讬讜谉 砖讬砖 讘谞讬诐 讛专讬 注讚讬讬谉 讗谞讜 拽专讜讘讬诐? 讗谞谉 诪讬讬转讬谞谉 讗讬讙专转讗 诪诪注专讘讗 [讗谞讜 诪讘讬讗讬诐 诪讻转讘 诪讗专抓 讬砖专讗诇] 砖讗讬谉 讛诇讻讛 讻砖讬讟转 专' 讬讛讜讚讛.


讗诪专 诇讛讜 [诇讛诐] 讗讟讜 讘拽讘讗 讚拽讬专讗 讗讬讚讘拽谞讗 讘讻讜 [讜讻讬 讘拽讘 砖注讜讛 讚讘讜拽 讗谞讬 讘讻诐], 讘专讜专 诇讬 砖讗讬谉 讗谞讜 注讜讚 拽专讜讘讬诐 讜诇讗 诪砖讜诐 拽讬专讘讛 讗谞讬 驻讜住诇 讗转 注爪诪讬, 讚诇讗 拽讗诪讬谞讗 驻住讬诇谞讗 诇讻讜 诇讚讬谞讗 [砖讗讬谉 讗谞讬 讗讜诪专 砖讗谞讬 驻住讜诇 诇讻诐 诇讚讬谉] 讗诇讗 诪砖讜诐 讚诇讗 爪讬讬转讬转讜 讚讬谞讗 [砖讗讬谉 讗转诐 诪爪讬讬转讬诐 诇讚讬谉] 讜讗讬谉 讗谞讬 专讜爪讛 诇讛讻谞住 诇讚讬讜谉 讻砖讗谞讬 住讘讜专 砖诇讗 转拽讘诇讜讛讜 注诇讬讻诐


讗 讘诪砖谞讛 讛讜讘讗讛 讚注转 专' 讬讛讜讚讛 砖讛讗讜讛讘 讜讛砖讜谞讗 驻住讜诇讬诐 诇讛注讬讚 讜讗诪专讜 砖讗讜讛讘 鈥� 讝讛 砖讜砖讘讬谞讜.


讜诪讘专专讬诐: 讜讻诪讛 讝诪谉 讛讜讗 拽专讜讬 "砖讜砖讘讬谞讜" 讜讬讛讗 驻住讜诇 诇讜? 讗诪专 专' 讗讘讗 讗诪专 专' 讬专诪讬讛 讗诪专 专讘: 讻诇 砖讘注转 讬诪讬 讛诪砖转讛 讛专讬 讛讜讗 谞拽专讗 "砖讜砖讘讬谞讜" 讜拽专讜讘 讛讜讗 讗诇讬讜. 讜专讘谞谉 诪砖诪讬讛 [讜讞讻诪讬诐 诪砖诪讜] 砖诇 专讘讗 讗诪专讬 [讗诪专讜]: 讗驻讬诇讜 诪讬讜诐 专讗砖讜谉 砖诇诪讞专转 讛讞转讜谞讛 讜讗讬诇讱 讗讬谞讜 注讜讚 讻拽专讜讘 讗诇讗 讘讬讜诐 讛讞转讜谞讛 注爪诪讜.


讘 注讜讚 砖谞讬谞讜 讘诪砖谞讛 砖讛砖讜谞讗 讛讜讗 讻诇 砖诇讗 讚讘专 注诪讜 砖诇砖讛 讬诪讬诐 诪转讜讱 讗讬讘讛. 转谞讜 专讘谞谉 [砖谞讜 讞讻诪讬诐 讘讘专讬讬转讗]: 讗转 讛谞讗诪专 "讜讛讜讗 诇讗 讗讜讬讘 诇讜 讜诇讗 诪讘拽砖 专注转讜" (讘诪讚讘专 诇讛, 讻讙), 讚专砖讜: "讜讛讜讗 诇讗 讗讜讬讘 诇讜" 鈥� 讬注讬讚谞讜. "讜诇讗 诪讘拽砖 专注转讜" 鈥� 讬讚讬谞谞讜.


讗砖讻讞谉 [诪爪讗谞讜] 专讗讬讛 砖砖讜谞讗 驻住讜诇 诇注讚讜转, 讜讗讜诇诐 讗讜讛讘 诪谞诇谉 [诪谞讬谉 诇谞讜] 砖讛讜讗 驻住讜诇 诇注讚讜转?


 讜诪砖讬讘讬诐:  拽专讬 讘讬讛 讛讻讬 [拽专讗 讘讜 讘讗讜转讜 讻转讜讘 讻讱], 讘砖讬谞讜讬: 讜讛讜讗 诇讗 讗讜讬讘 诇讜 讜诇讗 讗讜讛讘 诇讜 鈥� 讬注讬讚谞讜, 讜诇讗 诪讘拽砖 专注转讜 讜诇讗 讟讜讘转讜 鈥� 讬讚讬谞谞讜.


讜转讜讛讬诐: 诪讬讚讬 [讜讻讬] "讗讜讛讘" 讻转讬讘 [讻转讜讘] 讘讗讜转讜 驻住讜拽, 讜讻讬爪讚 讗谞讜 诪讜住讬驻讬诐 诪讬诇讬诐 讘讻转讜讘? 讗诇讗 讝讗转 住讘专讗 讛讜讗 诇讜诪专 讻谉, 讻讬 讗讜讬讘 诪讗讬 讟注诪讗 [诪讛 讟注诐] 驻住讜诇 诇注讚讜转? 鈥� 诪砖讜诐 讚诪专讞拽讗 讚注转讬讛 [砖专讞讜拽讛 讚注转讜] 诪讗讜转讜 讗讚诐 讜讛讜讗 讬讻讜诇 诇讘讜讗 诇讛注讬讚 砖拽专 诇专注转讜. 讗讜讛讘 谞诪讬 诪拽专讘讗 讚注转讬讛 [讙诐 讻谉 拽专讜讘讛 讚注转讜] 讜讬注讬讚 诇讟讜讘转讜 砖诇讗 讻讗诪转.


 讜砖讜讗诇讬诐:  讜专讘谞谉 [讜讞讻诪讬诐] 砖讗讬谞诐 诪住讻讬诪讬诐 诇专' 讬讛讜讚讛, 讛讗讬 [驻住讜拽 讝讛] "诇讗 讗讜讬讘 诇讜 讜诇讗 诪讘拽砖 专注转讜" 诪讗讬 讚专砖讬 讘讬讛 [诪讛 讚讜专砖讬诐 讛诐 讘讜]?


讜诪砖讬讘讬诐: 讞讚 [讞诇拽 讗讞讚 砖诇 讛讻转讜讘] 诇注谞讬谉 讚讬讬谉, 砖讗祝 讛诐 诪讜讚讬诐 砖讛讗讜讛讘 讗讜 砖讜谞讗 讗讬谞讜 专砖讗讬 诇讛讬讜转 讚讬讬谉 讻讬讜谉 砖讚注转讜 谞讜讟讛 诪专讗砖 讻谞讙讚 讗讞讚 讛爪讚讚讬诐.


讗讬讚讱 [讛讞诇拽 讛讗讞专] 讻讚转谞讬讗 [讻驻讬 砖砖谞讬谞讜 讘讘专讬讬转讗]: 讗诪专 专' 讬讜住讬 讘专' 讬讛讜讚讛: "讜讛讜讗 诇讗 讗讜讬讘 诇讜 讜诇讗 诪讘拽砖 专注转讜", 诪讻讗谉 诇砖谞讬 转诇诪讬讚讬 讞讻诪讬诐 砖砖讜谞讗讬谉 讝讛 讗转 讝讛, 砖讗讬谉 讬讜砖讘讬谉 讘讚讬谉 讻讗讞讚, 砖诪转讜讱 砖谞讗转诐 讬讘讜讗讜 诇住转讜专 讝讛 讚讘专讬讜 砖诇 讝讛 砖诇讗 讘爪讚拽.


讙 诪砖谞讛 讻讬爪讚 讘讜讚拽讬诐 讗转 讛注讚讬诐? 讛讬讜 诪讻谞讬住讬谉 讗讜转谉 诇讞讚专 讘讬转 讛讚讬谉 讜诪讗讬讬诪讬谉 注诇讬讛谉 砖讬讚讘专讜 专拽 讗诪转. 讜诪讜爪讬讗讬谉 讗转 讻诇 讛讗讚诐 诇讞讜抓 砖诇讗 讬住驻专讜 诇注讚讬诐 讛讗讞专讬诐 讗转 讛砖讗诇讜转 讜讛转砖讜讘讜转, 讜诪砖讬讬专讬谉 专拽 讗转 讛讙讚讜诇 砖讘讛谉 (讘讬谉 讛注讚讬诐),


讜讗讜诪专讬诐 诇讜: 讗诪讜专 讛讬讗讱 讘讚讬讜拽 讗转讛 讬讜讚注 砖讝讛 讞讬讬讘 诇讝讛 砖注诇 讻讱 讗转讛 诪注讬讚. 讗诐 讗诪专: 讛讜讗, 讛诇讜讜讛, 讗诪专 诇讬 注诇 注爪诪讜 砖讗谞讬 讞讬讬讘 诇讜, 诇转讜讘注, 讗讜 砖讗诪专: 讗讬砖 驻诇讜谞讬 讗诪专 诇讬 砖讛讜讗 讞讬讬讘 诇讜, 诇转讜讘注 鈥� 诇讗 讗诪专 讻诇讜诐 讜诪讬讚 驻讜住诇讬诐 讗转 注讚讜转讜, 砖讛专讬 讛注讚讜转 爪专讬讻讛 诇讛讬讜转 注诇 注讜讘讚讛 讜诇讗 注诇 住驻讜专 诪注砖讛. 注讚 砖讬讗诪专: 讘驻谞讬谞讜 讛讜讚讛 诇讜, 诇转讜讘注, 砖讛讜讗 讞讬讬讘 诇讜 诪讗转讬诐 讝讜讝, 砖讻讬讜谉 砖讛讜讚讛 讘驻谞讬 注讚讬诐 讛专讬 讝讛 讞讬讬讘 注爪诪讜 讘住讻讜诐 砖讛讝讻讬专.


讜讗讞专 讻讱 诪讻谞讬住讬谉 讗转 讛注讚 讛砖谞讬, 讜讘讜讚拽讬谉 讗讜转讜 讘讗讜转讛 讚专讱. 讗诐 谞诪爪讗讜 讚讘专讬讛谉 诪讻讜讜谞讬谉, 砖讛诐 诪注讬讚讬诐 注诇 讗讜转讜 讚讘专 鈥� 谞讜砖讗讬谉 讜谞讜转谞讬谉 讛讚讬讬谞讬诐 讘讚讘专.


讗诐 谞讞诇拽讜 讚注讜转 讛讚讬讬谞讬诐, 砖谞讬诐 讗讜诪专讬诐: 讝讻讗讬, 讜讗讞讚 讗讜诪专: 讞讬讬讘 鈥� 讛专讬 讛讜讗 讝讻讗讬. 砖谞讬诐 讗讜诪专讬诐: 讞讬讬讘, 讜讗讞讚 讗讜诪专: 讝讻讗讬 鈥� 讛专讬 讛讜讗 讞讬讬讘. 讗讞讚 讗讜诪专 讞讬讬讘 讜讗讞讚 讗讜诪专 讝讻讗讬 讗讜 讗驻讬诇讜 砖谞讬诐 诪谉 讛讚讬讬谞讬诐 诪讝讻讬谉 讗讜 砖谞讬诐 诪讞讬讬讘讬谉, 讜讗讞讚 诪谉 讛讚讬讬谞讬诐 讗讜诪专: 讗讬谞讬 讬讜讚注 讜讗讬谞讬 讬讻讜诇 诇讛讞诇讬讟 鈥� 讬讜住讬驻讜 讛讚讬讬谞讬谉 注讜讚 讚讬讬谞讬诐 讜讗讝 讬讞诇讬讟讜 讘讚讬谉 诇驻讬 专讜讘 讚注讜转, 砖讛讗讜诪专 "讗讬谞讬 讬讜讚注" 鈥� 讻讗讬诇讜 讗讬谞讜 谞诪爪讗 砖诐.


讙诪专讜 讗转 讛讚讘专 讜讛讙讬注讜 诇诪住拽谞讛, 讛讬讜 诪讻谞讬住讬谉 讗讜转谉, 讗转 讘注诇讬 讛讚讬谉. 讛讙讚讜诇 砖讘讚讬讬谞讬谉 讗讜诪专: 讗讬砖 驻诇讜谞讬 讗转讛 讝讻讗讬, 讗讬砖 驻诇讜谞讬 讗转讛 讞讬讬讘.


讜诪谞讬讬谉 诇讻砖讬爪讗 讛讚讬讬谉 诇讗 讬讗诪专 "讗谞讬 讛讬讬转讬 诪讝讻讛 讘讚讬谉 讜讞讘讬专讬讬 诪讞讬讬讘讬诐, 讗讘诇 诪讛 讗注砖讛 砖讞讘讬专讬讬 专讘讜 注诇讬" 讜诪砖讜诐 讻讱 讬爪讗 驻住拽 讛讚讬谉 诇讞讜讘讛, 注诇 讝讛 谞讗诪专: "诇讗 转诇讱 专讻讬诇 讘注诪讬讱" (讜讬拽专讗 讬讟, 讟讝), 讜讗讜诪专: "讛讜诇讱 专讻讬诇 诪讙诇讛 住讜讚 讜谞讗诪谉 专讜讞 诪讻住讛 讚讘专" (诪砖诇讬 讬讗, 讬讙). 


讚 讙诪专讗 砖谞讬谞讜 讘诪砖谞讛 砖讛讬讜 诪讗讬讬诪讬诐 注诇 讛注讚讬诐, 讜砖讜讗诇讬诐: 讛讬讻讬 讗诪专讬谞谉 诇讛讜 [讻讬爪讚 讗谞讜 讗讜诪专讬诐 诇讛诐], 诪讛 讛诐 讚讘专讬 讗讬讜诐 讗诇讛? 讗诪专 专讘 讬讛讜讚讛: 讛讻讬 讗诪专讬谞谉 诇讛讜 [讻讱 讗谞讜 讗讜诪专讬诐 诇讛诐], 谞讗诪专: "谞砖讬讗讬诐 讜专讜讞 讜讙砖诐 讗讬谉 讗讬砖 诪转讛诇诇 讘诪转转 砖拽专" (诪砖诇讬 讻讛, 讬讚), 讻诇讜诪专, 诇讗 讬讛讬讛 讙砖诐 讜诇讗 转讛讬讛 讘专讻讛 讘诪注砖讬讻诐 讗诐 转砖拽专讜.


讗诪专 诇讬讛 [诇讜] 专讘讗: 讬讻诇讬 诇诪讬诪专 [讬讻讜诇讬诐 讗讜转诐 讗谞砖讬诐 诇讜诪专] 讘诇讘诐 砖讗讬谉 诇讛诐 诇讞砖讜砖 诪驻谞讬 讻谉 注诇 驻讬 讛驻转讙诐 讛注诪诪讬: "砖讘 砖谞讬 讛讜讛 讻驻谞讗, 讜讗讘讘讗 讗讜诪谞讗 [砖讘注 砖谞讬诐 讛讬讛 专注讘, 讜注诇 驻转讞讜 砖诇 讛讗讜诪谉] 诇讗 讞诇讬祝 [注讘专]


", 讜讘注诇讬 诪诇讗讻讛 讗讬谞诐 爪专讬讻讬诐 诇讞砖讜砖 诪驻谞讬 讞讜住专 讙砖诐 讜诇讻谉 诇讗 讬砖讬诪讜 诇讘 诇讗讬讜诐 讝讛. 讗诇讗 讗诪专 专讘讗: 讗诪专讬谞谉 诇讛讜 [讗讜诪专讬诐 讗谞讜 诇讛诐] 驻住讜拽 讝讛: "诪驻讬抓 讜讞专讘 讜讞抓 砖谞讜谉 讗讬砖 注谞讛 讘专注讛讜 注讚 砖拽专" (诪砖诇讬 讻讛, 讬讞), 砖注讚 砖拽专 讬诪讜转 讘诇讗 讝诪谞讜.


讗诪专 诇讬讛 [诇讜] 专讘 讗砖讬: 讗祝 讻讗谉 讬讻诇讬 诇诪讬诪专 [讬讻讜诇讬诐 诇讜诪专] 讜诇讞讝拽 注爪诪诐 讘驻转讙诐 讛注诪诪讬: "砖讘 砖谞讬 讛讜讛 诪讜转谞讗, 讜讗讬谞讬砖 [砖讘注 砖谞讬诐 讛讬讛 讚讘专, 讜讗讚诐] 讘诇讗 砖谞讬讛 [砖谞讜转讬讜] 诇讗 砖讻讬讘 [诪转], 讜讻诇 讗讚诐 诪转 讘讝诪谉 讛专讗讜讬 诇讜, 讜诇驻讬讻讱 讗祝 诇讗讬讜诐 讝讛 讗讬谉 讛诐 讞讜砖砖讬诐.


讗诇讗 讗诪专 专讘 讗砖讬, 讗诪专 诇讬 谞转谉 讘专 诪专 讝讜讟专讗: 讗诪专讬谞谉 诇讛讜 [讗讜诪专讬诐 讗谞讜 诇讛诐] "住讛讚讬 砖拽专讬 讗讗讜讙专讬讬讛讜 讝讬诇讬" ["注讚讬 砖拽专 讗祝 注诇 砖讜讻专讬讛诐 讛诐 讘讝讜讬讬诐"], 讜讻诇 砖讻谉 注诇 讗讞专讬诐. 讚讻转讬讘 [砖谞讗诪专] 砖讗诪专讛 讗讬讝讘诇 讻砖爪讜讜转讛 诇砖讻讜专 注讚讬诐 砖讬注讬讚讜 讻谞讙讚 谞讘讜转: "讜讛讜砖讬讘讜 砖谞讬诐 讗谞砖讬诐 讘谞讬 讘诇讬注诇 谞讙讚讜 讜讬注讚讛讜 诇讗诪专 讘专讻转 讗诇讛讬诐 讜诪诇讱" (诪诇讻讬诐 讗' 讻讗, 讬), 砖讗驻讬诇讜 讛讬讗 砖讗诪专讛 诇砖讻专诐 拽专讗讛 诇讛诐 "讗谞砖讬 讘诇讬注诇".


讛 砖谞讬谞讜 讘诪砖谞讛 砖讗诐 讗诪专 讛注讚 砖讛讜讗, 讛谞转讘注, 讗诪专 诇讬 讻讬 讛讜讗 讞讬讬讘 鈥� 讗讬谉 讝讛 诪住驻讬拽 注讚 砖讬讗诪专讜 讘驻谞讬谞讜 讛讜讚讛 诇讜 诇转讜讘注 砖讛讜讗 讞讬讬讘 诇讜 诪讗转讬诐 讝讜讝.


讜诪注讬专讬诐: 诪住讬讬注 诇讬讛 [诇讜] 诪讛 砖谞讗诪专 讘诪砖谞讛 诇专讘 讬讛讜讚讛. 砖讗诪专 专讘 讬讛讜讚讛 讗诪专 专讘: 爪专讬讱 砖讬讗诪专 诇注讚讬诐 讛专讜讗讬诐 讗转 诪注砖讛 讛讛诇讜讜讗讛 讗讜 讛讛讜讚讗讛 讜讻讬讜爪讗 讘讛 "讗转诐 注讚讬讬", 讜讗诐 诇讗 注砖讛 讻谉 讗讬谞讛 注讚讜转.


讗讬转诪专 谞诪讬 [谞讗诪专 讙诐 讻谉] 砖讗诪专 专' 讞讬讬讗 讘专 讗讘讗 讗诪专 专' 讬讜讞谞谉, 讗诐 讗诪专 讗讚诐 诇讞讘讬专讜: "诪谞讛 诇讬 讘讬讚讱 砖讗转讛 讞讬讬讘 诇讬 ", 讜讗诪专 诇讜 讞讘讬专讜: "讛谉, 讻讱 讛讜讗 ". 诇诪讞专 讗诪专 诇讜: "转谞讛讜 诇讬", 讗诐 讗诪专 诇讜 讛谞转讘注: "诪砖讟讛 讗谞讬 讘讱", 讻诇讜诪专, 诇讗 讛转讻讜讜谞转讬 讘专爪讬谞讜转 讘砖注讛 砖讗诪专转讬 砖讗谞讬 讞讬讬讘 诇讱 鈥� 讛专讬 讝讛 驻讟讜专.


转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱], 讗诐 讗诪专 诇讞讘讬专讜: "诪谞讛 诇讬 讘讬讚讱", 讜讗诪专 诇讜 讛讞讘专: "讛谉". 诇诪讞专 讗诪专 诇讜 讛转讜讘注: "转谞讛讜 诇讬". 讗诪专 诇讜 讛谞转讘注: "诪砖讟讛 讗谞讬 讘讱" 鈥� 驻讟讜专.


讜诇讗 注讜讚 讗诇讗 讗驻讬诇讜 讛讻诪讬谉 (讛住转讬专) 诇讜 注讚讬诐 讗讞讜专讬 讙讚专 砖诇讗 讬专讗诐 讛谞转讘注, 讜讗诪专 诇讜 "诪谞讛 诇讬 讘讬讚讱", 讗诪专 诇讜 讗讜转讜 讗讚诐: "讛谉", 讜讗诪专 诇讜 讛转讜讘注: "专爪讜谞讱 砖转讜讚讛 讘驻谞讬 驻诇讜谞讬 讜驻诇讜谞讬 讛注讚讬诐 砖讗转讛 讞讬讬讘 诇讬 "? 讗诪专 诇讜: "诇讗, 讻讬 诪转讬讬专讗 讗谞讬 砖诪讗 转讻驻讬谞讬 诇讚讬谉 讜转讜爪讬讗 诪诪谞讬 讘注诇 讻专讞讬 讻砖转专爪讛 讜诇讻谉 诇讗 讗讜讚讛 诇驻谞讬讛诐, 讗讘诇 诇讱 讗讜诪专 讗谞讬 砖讗谞讬 讞讬讬讘". 诇诪讞专 讗诪专 诇讜: "转谞讬讛讜 诇讬 讗转 讛诪谞讛 砖讛讜讚讬转 讘讜 ". 讗诪专 诇讜 讛谞转讘注: "诪砖讟讛 讗谞讬 讘讱" 鈥� 驻讟讜专, 砖讬讻讜诇 诇讜诪专 砖讘讛讜讚讗讛 讝讜 诇讗 谞转讻讜讜谉 讗诇讗 诇驻讬讬住 讚注转讜 诇驻讬 砖注讛, 讗讘诇 诇讗 谞转讻讜谉 诇讛讜讚讜转 诇讜 讘讗诪转, 砖讛专讬 诇讗 讬讚注 砖讬砖 注讚讬诐 讘诪拽讜诐.


讜讗讬谉 讟讜注谞讬谉 诇诪住讬转.


注诇 驻住拽讛 讝讜 转讜讛讬诐: 诪住讬转 诪讗谉 讚讻专 砖诪讬讛 [诪讬 讛讝讻讬专 讗转 砖诪讜], 讻诇讜诪专, 诪讚讜注 诪讝讻讬专讬诐 讻讗砖专 诇讗 讚讜讘专 讘讜 讻诇诇 拽讜讚诐 诇讻谉? 讜诪住讘讬专讬诐: 讞住讜专讬 诪讬讞住专讗 讜讛讻讬 拽转谞讬 [讞住专讛 讛讘专讬讬转讗 讜讻讱 讛讬讗 砖谞讜讬讛]: 讗诐 诇讗 讟注谉 讟注谞讛 讝讜 砖讛讬讛 诪砖讟讛 鈥� 讗讬谉 讟讜注谞讬谉 诇讜 讘讘讬转 讛讚讬谉, 砖讗讜诪专讬诐: 讗诐 讻讱 讛讜讚讛 鈥� 诪谉 讛住转诐 诇讻讱 谞转讻讜讜谉. 讜讘讚讬谞讬 谞驻砖讜转, 讗祝 注诇 讙讘 [讗祝 注诇 驻讬] 砖诇讗 讟注谉 讻诇 讟注谞讛 砖讛讬讛 讬讻讜诇 诇讟注讜谉 诇讝讻讜转讜 讟讜注谞讬谉 诇讜 讛讚讬讬谞讬诐. 讗讘诇 讗讬谉 讟讜注谞讬谉 诇诪住讬转 诇注讘讜讚讛 讝专讛, 砖讗诐 讛讜讗 注爪诪讜 讗讬谞讜 讟讜注谉 诇讝讻讜转讜 讗讬谉 讘讬转 讛讚讬谉 诪爪讜讜讛 诇讟注讜谉 讜诇讛砖转讚诇 诇讝讻讜转讜.


 讜砖讜讗诇讬诐:  诪讗讬 砖谞讗 [讘诪讛 砖讜谞讛] 诪住讬转 砖讗讬谉 诪讛驻讻讬诐 讘讝讻讜转讜? 讗诪专 专' 讞诪讗 讘专 讞谞讬谞讗: 诪驻讬专拽讬讛 [诪讚专砖转讜] 砖诇 专' 讞讬讬讗 讘专 讗讘讗 砖诪讬注 诇讬 [砖诪注转讬] 讚讘专 讝讛: 砖讗谞讬 [砖讜谞讛] 讛诪住讬转, 讚专讞诪谞讗 讗诪专 [砖讛转讜专讛 讗诪专讛] "讜诇讗 转讞诪诇 讜诇讗 转讻住讛 注诇讬讜" (讚讘专讬诐 讬讙, 讟), 砖讘讚讬谉 诪讬讜讞讚 讝讛 讗讬谉 讘讬转 讛讚讬谉 诪爪讜讜讛 诇讚讗讜讙 诇讛爪诇转讜.


讜讗诪专 专' 砖诪讜讗诇 讘专 谞讞诪谉 讗诪专 专' 讬讜谞转谉: 诪谞讬讬谉 砖讗讬谉 讟讜注谞讬谉 诇诪住讬转? 鈥� 诪谞讞砖 讛拽讚诪讜谞讬 砖驻讬转讛 讗转 讞讜讛 砖讛讜讗 讛讬讛 讛诪住讬转 讛专讗砖讜谉. 砖讗诪专 专' 砖诪诇讗讬: 讛专讘讛 讟注谞讜转 讛讬讛 诇讜 诇谞讞砖 诇讟注讜谉 诇讝讻讜转 注爪诪讜 讜诇讗 讟注谉, 讜诪驻谞讬 诪讛 诇讗 讟注谉 诇讜 讛拽讚讜砖 讘专讜讱 讛讜讗 讻讚讬 诇讝讻讜转讜? 鈥� 诇驻讬 砖诇讗 讟注谉 讛讜讗.


讜砖讜讗诇讬诐: 诪讗讬 讛讜讛 诇讬讛 诇诪讬诪专 [诪讛 讛讬讛 诇讜 诇讜诪专]? 讜诪砖讬讘讬诐: 讛讬讛 诇讜 诇讜诪专 砖讗讬谉 讛讗砖诪讛 转诇讜讬讛 讘讜, 砖讻谉 讻诇诇 讛讜讗: 讚讘专讬 讛专讘 讜讚讘专讬 转诇诪讬讚 鈥� 讚讘专讬 诪讬 砖讜诪注讬谉? 鈥� 讛诇讗 讚讘专讬 讛专讘 砖讜诪注讬谉, 讜诪讗讞专 讜讗诪专 讛' 诇讗 诇讗讻讜诇 诪驻专讬 讛注抓, 诇讗 讛讬讜 讗讚诐 讜讞讜讛 爪专讬讻讬诐 诇砖诪讜注 讘拽讜诇 讛谞讞砖 讜诇讗讻诇讜.


讗诪专 讞讝拽讬讛 讘拽砖专 诇讗讜转讜 注谞讬谉: 诪谞讬讬谉 砖讻诇 讛诪讜住讬祝 讙讜专注 鈥� 砖谞讗诪专 砖讗诪专讛 讞讜讛: "讗诪专 讗诇讛讬诐 诇讗 转讗讻诇讜 诪诪谞讜 讜诇讗 转讙注讜 讘讜" (讘专讗砖讬转 讙, 讙), 讜讛诇讗 讛' 诇讗 讗诪专 讗诇讗 讗讬住讜专 讗讻讬诇讛 ("讜诪注抓 讛讚注转 讟讜讘 讜专注 诇讗 转讗讻诇 诪诪谞讜". 讘专讗砖讬转 讘, 讬讝) 讜诇讗 讗讬住讜专 谞讙讬注讛, 讜讻讬讜谉 砖讛讜住讬驻讛 讞讜讛 砖讬砖 讗讬住讜专 谞讙讬注讛 讘注抓, 讜讛专讗讛 诇讛 讛谞讞砖 砖讗讬谉 诪转讬诐 讘谞讙讬注讛, 谞讻砖诇讛 讗祝 讘讗讻讬诇讛.


专讘 诪砖专砖讬讗 讗诪专: 诪讛讻讗 [诪讻讗谉] 讬砖 专讗讬讛 砖讛诪讜住讬祝 讙讜专注, 讻讙讜谉 讘诪讬诇讬诐 "讗诪转讬诐 讜讞爪讬 讗专讻讜" (砖诪讜转 讻讛, 讬), 砖讘诇讬 讛讗' 讘专讗砖 讛诪诇讛 讛讬讬谞讜 拽讜专讗讬诐 诪(讗)转讬讬诐 讜讞爪讬, 讜讛讛讜住驻讛 讘讗讛 诇讙专讜注 讗转 讛诪住驻专 讜诇讜诪专 砖讗讬谞讜 讗诇讗 讗诪转讬诐 讜讞爪讬.


专讘 讗砖讬 讗诪专: 讻讙讜谉 讛讻转讜讘 "注砖转讬 注砖专讛 讬专讬注转" (砖诪讜转 讻讜, 讝), 砖注诇 讬讚讬 讛讜住驻转 讛注' 谞注砖讛 诪"砖转讬 注砖专讛" 专拽 注砖转讬 注砖专讛 (讗讞转 注砖专讛), 砖讛讜住驻转 讛讗讜转 讛拽讟讬谞讛 讗转 讛诪住驻专.


讗诪专 讗讘讬讬: 诇注谞讬谉 诪讬 砖讻驻专 讘转讘讬注讛 砖讛讜讚讛 讘讛 讘驻谞讬 注讚讬诐 诪讜住转专讬诐 诇讗 砖谞讜 讗诇讗 砖讗诪专 "诪砖讟讛 讗谞讬 讘讱" 砖讗讝 讗讬谉 诪讜注讬诇讛 讛讛讜讚讗讛, 讗讘诇 讗诐 讗诪专

